Casa de Bonaparte

De orixe italiana, a **casa de Bonaparte**, **dinastía Bonaparte**, **familia Bonaparte** ou **casa Imperial de Francia** (orixinalmente *Buonaparte*) son todos os descendentes de Carlo Buonaparte e María Letizia Ramolino, pais do emperador francés Napoleón Bonaparte, que foi elixido primeiro cónsul de Francia o 10 de novembro de 1799 coa axuda de seu irmán Luciano Bonaparte, presidente do Consello dos Cincocentos en Saint-Cloud. Napoleón I coroouse a si mesmo emperador dos franceses en 1804, e gobernou o imperio até 1815.

A familia Bonaparte tamén tivo reis en España, Holanda, Nápoles, Westfalia e un segundo emperador dos franceses, Napoleón III. As persoas que apoiaban o reinado dos Bonaparte foron chamados *bonapartistas.*

## Historia 
miniatura|200px|Armas dos Buonaparte.
miniatura|200px|Armas imperiais dos Bonaparte.
A familia, formalmente coñecida como *Buonaparte* (equivalente a "bo partido"), formaba parte da pequena nobreza italiana, proveniente da Toscana e de orixe lombarda, e situada na Lunixgiana (territorio histórico de Italia situado entre o norte da Toscana e a Liguria ao longo do río Magra, nas actuais provincias de La Spezia e Massa-Carrara).

De aí a familia trasladouse a Florencia onde se dividiu en dúas: a orixinal, *Buonaparte-Sarzana*, quedou asentada en Florencia, e a rama de Francesco Buonaparte trasladouse a Córsega no século XVI, cando a illa era posesión da República de Xénova.

O escudo de armas orixinal dos Buonaparte é en campo de goles, unha dupla barra de ouro acompañada no alto e no baixo dunha estrela de cinco puntas do mesmo metal. Dito escudo presentábase adornado de casco e lambrequín de goles e ouro. En 1804, Napoleón cambiou o escudo de armas dos Buonaparte polo *escudo de armas imperial Bonaparte*. O cambio aplicouse a todos os Bonaparte, a excepción de Luciano Bonaparte.

Seguindo a súa conquista en Europa occidental, Napoleón Bonaparte coroou o seu irmán máis vello Xosé Bonaparte (1768–1844) primeiramente rei de Nápoles (1806–1808) e despois rei de España (1808–1813); tamén nomeou o seu terceiro irmán Lois (1784–1860) rei de Westfalia (1807–1813), unha pequena rexión do norte de Alemaña (hoxe parte do *Land* Renania do Norte-Westfalia).

O fillo de Napoleón, Napoleón Francisco Xosé Carlos Bonaparte (1811–1832), foi feito rei de Roma (1811–1814), e proclamado emperador como Napoleón II o 22 de xuño de 1815, tras a abdicación de seu pai como consecuencia da derrota na batalla de Waterloo, deixando de selo o día 7 de xullo do mesmo ano, coa entrada dos aliados e os partidarios de Lois XVIII en París.

Carlos Luís Napoleón Bonaparte (1808–1873), fillo de Lois Bonaparte, foi presidente da Segunda República Francesa de 1848 a 1852, e emperador de 1852 a 1870 co nome de Napoleón III; seu fillo, Eugène Bonaparte (1856–1879) tamén chamado o *príncipe imperial*, morreu combatendo os zulús en Natal, Suráfrica. Coa súa morte, a casa de Bonaparte perdeu a maior parte da súa influencia política.

A pesar da súa orixe humilde, é considerada hoxe en día como unha das dinastías máis influentes e poderosas da historia moderna, chegando a gobernar nas tres cuartas partes da Europa centro-occidental e a exercer unha inmensa influencia sobre o desenvolvemento da historia militar e política contemporánea.

## Lista de soberanos da familia 
### Emperadores dos franceses 
#### Napoleón I 
#### Napoleón II 
#### Napoleón III 
### Reis de Holanda 
#### Lois I 
#### Lois II 
### Rei de Nápoles e de España 
#### Xosé I 
### Rei de Westfalia 
#### Xerónimo I 
### Princesa de Lucca e Piombino 
Elisa Bonaparte (1805-1814), en Lucca, e (1805-1808) en Piombino

### Duquesa de Massa e Princesa de Carrara 
Elisa Bonaparte (1806-1814)

### Gran Duquesa de Toscana 
#### Elisa I 
Elisa Bonaparte (1809-1814)

### Duquesa de Guastalla 
Paulina Bonaparte (1806)

### Véxase tamén 
#### Joachim Murat 
## Os Bonaparte no século XXI 
Agora que os Bonaparte non cinguen coroa, Francia é unha república semipresidencialista con territorios en América, África, Oceanía e a propia Europa como a súa parte metropolitanaa. A casa de Bonaparte constitúe unha familia nobre cuxo bo número de membros se están a dedicar á política democrática.

Á vez, a casa de Bonaparte participa en campañas de filantropía e beneficencia. Por outro lado, os bonapartistas seguen aspirando ao restablecemento da coroa napoleónica. O herdeiro actual de Napoleón Bonaparte é Xoán Cristovo Bonaparte, dedicado ao mundo das finanzas.

## Xenealoxía 
 **Carlo Buonaparte**
 │
 ├──> **Xosé Bonaparte** (1768-1844)
 │    └──> **Xulia Xosefina Bonaparte** (1796-1796)
 │    └──> **Zénaïde Laetitia Julie Bonaparte** (1801-1854)
 │    └──> **Charlote Napoléone Bonaparte** (1802-1839)
 ├──> **Napoleón Bonaparte**
 │    └──>**Napoleón II**
 ├──> **Luciano Bonaparte**
 │    └──>2 fillas coa súa primeira esposa, Katherina Boyer
 │    └──>10 fillos coa súa segunda esposa, Alexandrine von Bleschamps, entre eles:
 │    └──>Pierre Napoleon Bonaparte
 │    └──>Louis Lucien Bonaparte
 │    └──>Charles Lucien Bonaparte
 ├──> **Elisa Bonaparte** (1777-1820)
 │    └──>5 fillos
 ├──> **Lois Bonaparte**, Rei de Holanda.
 │    └──> **Napoleón Carlos Bonaparte** (1802-1807)
 │    └──> **Napoleón Lois Bonaparte** (1804-1831)
 │    └──> **Napoleón III** (1832-1870)
 │    │    └──> **Napoleón IV** (1870-1879)
 │    └──> Eugène Bonaparte (1856-1879)
 ├──> **Paulina Bonaparte** (1780-1825)
 ├──> **Carolina Bonaparte** (1782-1839)
 └──> **Xerónimo Bonaparte** (1784-1860)
     ├──> 1 fillo con Elizabeth Patterson Bonaparte.
     │               └──> Xerónimo Napoleón Bonaparte
     │                    ├──> **Carlos Xosé Bonaparte** (1851-1921)
     │                    └──> **Xerónimo Napoleón Bonaparte II** (1830-1893)
     │                         ├──> **Louise-Eugénie Bonaparte** (1873-1923)
     │                         └──> **Xerónimo Napoleón Carlos Bonaparte** (1878-1945)
     └──> 3 fillos coa súa segunda esposa, Catarina de Württemberg, incluíndo a:
                                         └──>**Napoleón Xosé Carlos Paulo Bonaparte**
                                            └──> **Napoleón Vítor Bonaparte** (Napoleón V Vitor)(1862-1926)
                                                └──> **Luís Napoleón Bonaparte (Napoleón VI Luís)**(1914-1997)
                                                    └──> **Carlos Napoleón Bonaparte ** (*1950)
                                                         └──> **Xoán Cristovo Bonaparte** (Napoleón VII Xoán)(*1986)
                                                           └──> **André Napoleón Bonaparte** (Napoleón VIII André)(*1997)

## Galería de imaxes 
### Retratos

File:François Pascal Simon Gérard 004.jpg|Napoleón II no colo da súa nai María Luísa de Habsburgo
File:Joseph-Bonaparte.jpg|Xosé Bonaparte, rei de España (1808-1813)
File:Gerard - Louis Bonaparte.png|Luís I de Holanda (1778–1846)
File:Giuseppe Cammarano 001.jpg|Carolina Bonaparte, raíña consorte de Nápoles (1808–1815)

File:JeromeB2.jpg|Xerónimo Bonaparte, rei de Westfalia
File:Marie Guilhelmine Benoist - Portrait of Elisa Bonaparte.jpg|Elisa Bonaparte, raíña de Etruria e gran duquesa de Toscana
File:Pauline Bonaparte.jpg|Paulina Bonaparte, duquesa de Guastalla
File:Franz Xaver Winterhalter Napoleon III.jpg|Napoleón III, emperador dos franceses

### Armas 

File:Coat of arms of th Bonaparte family in San Miniato.svg|Armas da familia Buonaparte de San Miniato
File:Coat of arms of th Bonaparte family in San Miniato (Scala).svg|Armas da familia Buonaparte de San Miniato
File:Coat of arms of th Bonaparte family in San Miniato Guido.svg|Armas da familia Buonaparte de San Miniato
File:Blason fam it Firenze Santa Maria Novella.svg|Armas da familia Buonaparte de Florencia (Santa Maria Novella)
File:Coat of arms of th Bonaparte Firenze Santo Spirito.svg|Armas da familia Buonaparte de Florencia (Santo Spirito)

File:Blason fam fr Bonaparte ornamented.svg|Armas da familia Buonaparte antes de Napoleón
File:Stemma luciano bonaparte.svg|Armas de Luciano Bonaparte
File:Coat of Arms of the Kingdom of Italy (1805-1814).svg|Armas do Reino de Italia (1805-1814)
File:Grand Coat of Arms of Napoelon Bonaparte as King of Elbe.svg|Armas do Reino de Elba (1814-1815)
File:Coat of arms of the First French Empire, round shield version.svg|Armas imperiais de Napoleón III de Francia

## Notas 
## Véxase tamén 
### Bibliografía 
* Marie-Nicolas Bouillet et Alexis Chassang (dir.) (1878): "Bonaparte (les)", en ''Dictionnaire universel d'histoire et de géographie*. (Wikisource en francés).
* Félix Wouters (1849): *Histoire de la famille Bonaparte depuis mil huit cent quinze jusqu'a ce jour*. París: Librairie Ethnographique. 
* Joseph-Marie Quérard (1845): *Les Bonaparte et leurs œuvres littéraires. Essai historique et bibliographique contenant la généalogie de la famille Bonaparte* París: Ed. Daguin.
* Jean-Charles Volkmann (2001): *La généalogie des Bonaparte*. París: Ed. Jean-Paul Gisserot. ISBN 978-2-87747-586-0.
* Federico Galantini (2004): *Napoléon et Sarzane, Les origines italiennes des Bonaparte*. París: Éd. Michel de Maule. ISBN  978-2-8762-3149-8.
* François Demartini e Antoine Marie Graziani (2001): *Les Bonaparte en Corse*. Ajaccio, Corse, France: Éd. Alain Piazzola. ISBN 978-2-9071-6159-6.

### Outros artigos 
* Historia de Francia
* Historia de Italia
* Historia de España
* Napoleón I de Francia

### Ligazóns externas 
* Genealogy of the Bonaparte Family  . Consultada o 11 de outubro de 2016.
* Web oficial da *Société Napoléonienne Internationale* / *International Napoleonic Society'' , . Consultada o 11 de outubro de 2016.
* Museo Napoleónico de Roma . Consultada o 11 de outubro de 2016.
* "La captivité, la maladie, la mort, et les médecins autour de Napoléon"  en L'AUTRE SAINTE-HÉLÈNE . Consultada o 11 de outubro de 2016.
* Marco Jorio: "Bonaparte en *Dictionnaire historique de la Suisse* en liña. Consultada o 11 de outubro de 2016.
* "La voz Napoleónica del Mundo Hispánico. Presencia, Legado & Tradición" na web do Instituto Napoleónico México-Francia . Consultada o 11 de outubro de 2016.